Mēs pavadījām pie Maika un Toma 3 brīnišķīgus vakarus un jutāmies kā mājās. Aizbraucot bija patiesi žēl, ka bija tik maz laika, lai šos jaukos ļaudis iepazītu vēl vairāk.
Mājas saimnieki ir parūpējušies, lai viesiem būtu atsevišķa vannas istaba ar dvieļiem, ziepēm, šampūnu, fēnu utt.utt., lietām. (starp citu, dāmas, lielisks ūdens, Jūsu mati izskatīsies lieliski).
Pati istaba nav liela, tomēr tajā ir viss, kas vajadzīgs. Liels skapis, vairākas kumodes, rakstamgadiņš, TV, milzu gulta un bezmaksas Wifi.
Mājā ir virtuve ar visu nepieciešamo. Saimnieki ļauj lietot jebkuru tehniku un virtuves ierīces, traukus, kas atrodami, ēdienus (kafiju, tēju cukuru utt.). Ledusskapī pat ir atdzesēts ūdens viesiem.
Āras teritorija nav liela, bet pie mājas var bez maksas novietot auto. Ir arī velosipēdi. Tuvumā ir veikali, restorāni, parki. Viesu istabā ir neskaitāmi bukleti un ieteikumi, kur ēst, doties iepirkties un izklaidēties. Apkārtne, pēc būtības, drošs vienstāvu apbūves mikrorajoniņš ar mazām, klusām ieliņām.
Tomēr galvenais šī objekta zelts ir paši mājas saimnieki.
Toms: pensionējies skolotājs ir zinošs par ASV politiku, vēsturi un ir lielisks jokdaris; Maiks ir no Īrijas dēļ milestības pārcēlies brīvmākslinieks, kurš sirdī ir palicis eiropietis. Tādējādi abi šie džeki veido brīnišķīgu balansu priekš saviem viesiem, jo saprot gan Asv ieklīdušos eiropiešus, gan iepazīstina ar amerikāņu mentalitāti.
Mājas saimnieki ir ļoti jūtīgi pret viesu vajadzībām. Ja gribēsiet tusēt, viņi būs brīnišķa vakariņu kompānija, ja vēlēsieties pabūt vieni, jūs neviens netraucēs.
Apkopojot: Ja vēlaties sajust Floridas amerikāņu ikdienas dzīves garšu, sajust, ko nozīmē dzīvot kā viņi, droši īrējiet pie Toma un Maika.